**Popcorn Time** er et program som gjør det mulig å strømme filmer og serier tilnærmet likt for eksempel Netflix. Siden lanseringen av programmet har det vært diskutert om Popcorn Time er lovlig eller ikke. Federico Abad, også kjent som «Sebastian», utviklet programmet. Tjenesten ble så utbredt at de originale utviklerne ble nødt til å ta ned programmet 14. mars 2014, på grunn av press fra MPAA. Popcorn Time har ikke hatt noen eierskap siden da og andre utviklere har utviklet flere versjoner av programmet siden originalen. I august 2015 kom de originale utviklerne tilbake til prosjektet.

Funksjonalitet
--------------

Per oktober 2015 er funksjonen på Popcorn Time det samme for alle operativsystemene. Stilen og brukervennlighet er veldig lik Netflix. Når programvaren blir åpnet kommer det opp miniatyrbilder av filmene og seriene man kan velge mellom. Brukerne kan velge hvilken sjanger og kategori de vil at filmen eller serien skal være, og de kan velge undertekst i de mest populære språkene. Programmet fungerer på samme måte som en bittorent-klient, filmene og seriene lastes ned og deles samtidig av andre datamaskiner på internettet.

IMDb er en integrert funksjon i Popcorn Time.

Historikk
---------

Popcorn Time ble laget av argentineren Federico Abad, også kalt «Sebastian». Han mener filmer og serier kommer for sent til Argentina, opptil et halvt år etter de har kommet ut i USA. I tillegg mener han betalte streamingtjenester har et dårlig utvalg og at det måtte finnes en enklere måte å finne filmer og serier på, kort tid etter ble Popcorn Time åpnet slik at alle kunne laste det ned. Prosjektet fikk mye oppmerksomhet i løpet av kort tid. Nesten alle som jobbet med prosjektet sluttet, og bare Abad var igjen. Abad nektet å gi opp og han fikk til å samle folk fra hele verden med å utvikle programmet videre. Selv om Abad og de andre brukte kallenavn, så klarte Hollywoodadvokatene å finne dem. Abad var redd for å bli saksøkt, så han tok ned Popcorn Time 14. mars 2014.

I Norge er Popcorn Time blitt veldig stort og ifølge DN så har hver tiende nordmann Popcorn Time på datamaskinen sin. Nesten en halv million nordmenn har lastet ned Popcorn Time på et halvt år og det blir nå sett på som kanskje verdens raskest voksende pirattjeneste.

### Lovlighet

Det har vært omdiskutert om Popcorn Time er lovlig i Norge eller ikke, men Rettighetsalliansen har startet innsamling av IP-adresser på nordmenn som benytter seg av ulovlige strømme og nedlastningssider. Datatilsynet har ingen innvendig på Rettighetsalliansens arbeid mot Popcorn Time. Rettighetsalliansen har valgt å ikke gå til søksmål mot sluttbrukerne slik som Sverige og Danmark har gjort. De vil heller at de som laster opp filmer skal bli straffet og at nettverksleverandørene skal stenge av tilgjengeligheten til Popcorn Time i Norge.

Arv
---

Etter at de originale utviklerne av Popcorn Time avviklet programmet, ble den opprinnelige kildekoden delt av et par medlemmer og videreutviklingen fortsetter uavhengig. Disse gruppene fortsetter å bruke navnet Popcorn Time. En annen gren er popcorntime.io-prosjektet, som er helt uavhengig av den originale Popcorn Time. Utviklerne av den opprinnelige Popcorn Time fikk medlemmer til å delta i popcorntime.io-prosjektet, og sluttet seg til dette som etterfølgeren av den avviklede, gamle Popcorn Time.

Popcorntime.io
--------------

Popcorntime.io er en gratis programvaregren av den opprinnelige Popcorn Time. Koden er direkte basert på den opprinnelige Popcorn Time, og kildekoden er tilgjengelig for visning og redigering på GitHub. Den er også lisensiert av GNU General Public License.

17. september 2014 laget popcorntime.io støtte for Chrome og AirPlay-enheter. 6. november 2014 lanserte popcorntime.io utviklerne Remote Control API. 25. desember 2014, lanserte de en mobil versjon for Android 4.0.3 og innledende støtte for innebygget VPN-tilgang.

Referanser
----------

1. ↑  .
2. ↑  «Release 0.3.6». 12. juli 2022. Besøkt 26. oktober 2022.
3. ↑  «LICENSE.txt» **(engelsk)**. Besøkt 28. mars 2017.
4. ↑  «Original Popcorn Time Team Backs Popular Fork - TorrentFreak». Besøkt 30. september 2015.
5. ↑  «'Popcorn Time' Is Like Netflix for Pirated Movies». Besøkt 30. september 2015.
6. 1 2  «På innsiden av verdens raskest voksende pirattjeneste». Besøkt 2. oktober 2015.
7. ↑  «Warner Bros. 'Scare Tactics' Shut Down Original Popcorn Time - TorrentFreak». Besøkt 2. oktober 2015.
8. ↑  «- 500 000 nordmenn strømmer og laster ned filmer ulovlig». *Dagbladet.no*. Besøkt 2. oktober 2015.
9. ↑  «Danskene og svenskene gir Popcorn Time-brukere bøter – men derfor får du ikke bot i Norge - TV2.no». Besøkt 2. oktober 2015.
10. ↑  «Popcorn Time's origins: A refresher and an update.». Arkivert fra originalen 6. september 2015. Besøkt 6. oktober 2015.
11. ↑  «Popcorn Time». *GitHub*. Besøkt 6. oktober 2015.
12. ↑  «Popcorn Time - Drum roll please... Without further ado,... | Facebook». *www.facebook.com*. Besøkt 6. oktober 2015.
13. ↑  «Popcorn-Time 0.3.4 - Because It's Cold Outside». Arkivert fra originalen 6. september 2015. Besøkt 6. oktober 2015.
14. ↑  «Christmas Cheer, and the New Years holiday». Arkivert fra originalen 6. september 2015. Besøkt 6. oktober 2015.

Eksterne lenker
---------------

* Offisielt nettsted Rediger på Wikidata

* (en) Offisiell blogg Rediger på Wikidata

* (en) Popcorn Time – kategori av bilder, video eller lyd på Commons Rediger på Wikidata
* Popcorn Time på Pinterest Rediger på Wikidata

* Popcorn Time på GitHub Rediger på Wikidata